รัฐบาลไทย-ข่าวทำเนียบรัฐบาล-ผู้ว่าฯ สงขลา เผยทีมความมั่นคงจังหวัดสงขลา รวบคนขับรถบรรทุก 6 ล้อ ลักลอบขนไอซ์ 1 ตัน บริเวณด่านถาวรบ้านควนมีด พร้อมเร่งขยายผลสืบสวนหาผู้มีส่วนเกี่ยวข้องมาดำเนินคดีตามกฎหมาย
วันจันทร์ที่ 8 มกราคม 2567
08/01/2567
ผู้ว่าฯ สงขลา เผยทีมความมั่นคงจังหวัดสงขลา รวบคนขับรถบรรทุก 6 ล้อ ลักลอบขนไอซ์ 1 ตัน บริเวณด่านถาวรบ้านควนมีด พร้อมเร่งขยายผลสืบสวนหาผู้มีส่วนเกี่ยวข้องมาดําเนินคดีตามกฎหมาย
ผู้ว่าฯ สงขลา เผยทีมความมั่นคงจังหวัดสงขลา รวบคนขับรถบรรทุก 6 ล้อ ลักลอบขนไอซ์ 1 ตัน บริเวณด่านถาวรบ้านควนมีด พร้อมเร่งขยายผลสืบสวนหาผู้มีส่วนเกี่ยวข้องมาดําเนินคดีตามกฎหมายไม่มีละเว้น
วันนี้ (8 ม.ค. 67) นายสมนึก พรหมเขียว ผู้ว่าราชการจังหวัดสงขลา เปิดเผยว่า จังหวัดสงขลาได้กําหนดนโยบายในการมุ่งเน้นการแก้ไขปัญหายาเสพติดในทุกมิติตามนโยบายรัฐบาลและกระทรวงมหาดไทย ประกอบกับจังหวัดสงขลาเป็นหนึ่งในพื้นที่ที่เป็นเส้นทางผ่านของกลุ่มผู้ลักลอบขนย้ายยาเสพติดในพื้นที่ภาคใต้ โดยได้กําหนดเป็นนโยบายสําคัญของจังหวัดและกําชับให้หน่วยงานด้านความมั่นคงบูรณาการทีมงานเฝ้าระวังและจับกุมผู้ฝ่าฝืนกฎหมายอย่างเข้มข้นต่อเนื่อง
“เมื่อวันที่ 7 ม.ค. 67 เวลา 19.12 น. บริเวณด่านถาวรบ้านควนมีด ฝ่ายปกครองนําโดยนายกฤชณัทท พลรัตน์ นายอําเภอจะนะ พร้อมด้วยสิบตํารวจโท ไพโรจน์ ตาแก้ว ปลัดอําเภอจะนะ หัวหน้าด่านตรวจถาวรบ้านควนมีด และสมาชิกกองอาสารักษาดินแดนอําเภอจะนะที่ 9 บูรณาการร่วมเจ้าหน้าที่ตํารวจจากสถานีตํารวจภูธรจะนะ และสถานีตํารวจภูธรควนมีด กําลังทหาร และเจ้าหน้าที่ตํารวจปราบปรามยาเสพติด (บช.บส.) ร่วมกันตรวจค้นรถบรรทุก 6 ล้อต้องสงสัย หมายเลขทะเบียน 7X-23XX โดยเมื่อรถคันดังกล่าวเคลื่อนที่ผ่านเครื่องเอกซเรย์ของด่านตรวจถาวรบ้านควนมีด พบวัตถุต้องสงสัย ทางเจ้าหน้าที่จึงทําการขอเข้าตรวจค้นรถบรรทุกดังกล่าว โดยมีนายมุสตอปา (สงวนนามสกุล) อายุ 56 ปี ภูมิลําเนาตําบลบางเขา อําเภอหนองจิก จังหวัดปัตตานี เป็นผู้ขับขี่ และจากการตรวจค้นเจ้าหน้าที่ได้พบเมทแอมเฟตามีน (ไอซ์) จํานวน 1,000 กิโลกรัม (1 ตัน) จึงทําการส่งเรื่องให้ตํารวจปราบปรามยาเสพติด (บช.ปส.) ดําเนินคดีตามกฎหมาย โดยในขณะนี้เจ้าหน้าที่ทุกฝ่ายกําลังบูรณาการการกําลังในการขยายผลการจับกุมผู้มีส่วนเกี่ยวข้องในขบวนการนี้ทุกราย พร้อมดําเนินคดีอย่างเด็ดขาด เพื่อมิให้เป็นเยี่ยงอย่างกับผู้กระทําความผิดเกี่ยวกับยาเสพติด” นายสมนึกฯ กล่าวเน้นย้ํา
นายสมนึก พรหมเขียว ผู้ว่าราชการจังหวัดสงขลา กล่าวเพิ่มเติมว่า กระทรวงมหาดไทยภายใต้การนําของนายอนุทิน ชาญวีรกูล รองนายกรัฐมนนตรีและรัฐมนตรีว่าการกระทรวงมหาดไทย ได้มีนโยบายยกระดับความเข้มข้นในการจัดระเบียบสังคม ปราบปรามผู้มีอิทธิพล ผู้ลักลอบครอบครองอาวุธปืน ผู้มีส่วนเกี่ยวข้องกับยาเสพติด รวมถึงสิ่งผิดกฎหมายทุกประเภท เพื่อรักษาความสงบเรียบร้อยของสังคม ประชาชนมีความมั่นคงปลอดภัย รวมถึงข้อสั่งการของนายสุทธิพงษ์ จุลเจริญ ปลัดกระทรวงมหาดไทย ที่ได้กําชับให้ทุกจังหวัดจัดระเบียบสังคมเพื่อเสริมสร้างความผาสุกในสังคมไทย พี่น้องประชาชนสามารถดําเนินชีวิตได้อย่างเป็นปกติสุข
“จังหวัดสงขลา มุ่งมั่นในการกวาดล้างสิ่งผิดกฎหมายที่ก่อให้เกิดความไม่สงบในบ้านเมืองทุกประเภท จึงขอให้พี่น้องประชาชนเชื่อมั่นในการปฏิบัติงานของเจ้าที่ ทั้งฝ่ายปกครอง เจ้าหน้าที่ตํารวจ และหน่วยงานที่เกี่ยวข้องทุกภาคส่วน พร้อมเชิญชวนพี่น้องประชาชนทุกคนช่วยกันระแวดระวังบ้านเมืองของเรา ช่วยกันเป็นหูเป็นตาให้เจ้าหน้าที่ฝ่ายความมั่นคงด้วย หากพบเห็นเบาะแสการกระทําผิดทุกรูปแบบ สามารถแจ้งข้อมูลได้ที่นายอําเภอ ปลัดอําเภอ เจ้าหน้าที่ฝ่ายความมั่นคง กํานัน ผู้ใหญ่บ้าน หรือที่ศูนย์ดํารงธรรมจังหวัด ศูนย์ดํารงธรรมอําเภอ สายด่วน 1567 โทรฟรีตลอด 24 ชั่วโมง และข้อมูลส่วนบุคคลของผู้แจ้งเบาะแสจะถูกคุ้มครองและปกปิดเป็นความลับ ป้องกันไม่ให้พลเมืองดีต้องได้รับภัยจากการแจ้งเบาะแสดังกล่าว” นายสมนึกฯ กล่าวในช่วงท้าย
#WorldSoilDay #วันดินโลก #UN #FAO #GlobalSoilPartnership #MOI
#กระทรวงมหาดไทย #บําบัดทุกข์บํารุงสุข #SoilandWaterasourceoflife
#SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood